cyanic-selkie/wikianc huggingface dataset:
Αιολικό Πάρκο Παναχαϊκού
Τεχνικά χαρακτηριστικά
Το αιολικό πάρκο «Παναχαϊκό Ι» εγκαινιάστηκε το 2006 απαρτιζόμενο από 41 τρίπτερες ανεμογεννήτριες, μοντέλου Vestas V52, με συνολική δυναμικότητα έκαστης 850 kW. Το αρχικό αιολικό πάρκο «Παναχαϊκό Ι» θεωρείται το μεγαλύτερο αιολικό πάρκο στην Ελλάδα. Το αιολικό πάρκο «Παναχαϊκό ΙΙ» εγκαινιάστηκε το 2009. Τα «Παναχαϊκό Ι» και «Παναχαϊκό ΙΙ» απαρτίζονται πλέον συνολικά από 57 ανεμογεννήτριες συνολικής ισχύος 48,5 MW με ανεμογεννήτριες τύπων Vestas και Siemens-Gamesa.
Το αιολικό πάρκο «Παναχαϊκό Ι» έχει συνολική ισχύ 34,85 MW ενώ το «Παναχαϊκό ΙΙ» έχει συνολική ισχύ 13,6 MW. Το «Παναχαϊκό Ι» υπολογίζεται ότι παρέχει κάθε χρόνο 90.000 MWh, που τις χρησιμοποιεί η ΔΕΗ για να καλύπτει τις ανάγκες 25.000 περίπου σπιτιών της περιοχής της Πάτρας (5-7% των αναγκών της πόλης σε ηλεκτρικό ρεύμα).
Αντιδράσεις
μικρογραφία|Πανό διαμαρτυρίας των μελών του Συλλόγου Γολεμιού Δήμου Ερυμάνθου Πολλές είναι οι αντιδράσεις των τοπικών φορέων, καθώς η περιοχή που θα εγκατασταθούν είναι εντός της  Ζώνης Ειδικής προστασίας (διπλά ενταγμένη στο Δίκτυο Natura) στο κέντρο διαδρομής απειλούμενων ειδών και ανησυχούν για τις επιπτώσεις που θα έχουν στο περιβάλλον.
Οι αυξανόμενες ανάγκες για ενέργεια και η ταχύτατη αδειοδότηση τους, συντελούν στην ενίσχυση των αντιδράσεων για την εγκατάστασή τους, καθώς εκφράζουν την ανησυχία για τη γενικότερη εξέλιξη για την ανεξέλεγκτη εγκατάσταση των Αιολικών πάρκων. Τίθενται ερωτήματα και απορίες  αν τα οφέλη της αιολικής ενέργειας είναι λιγότερα από τις περιβαντολλογικές επιπτώσεις που θα επιφέρουν, και αν βέβαια έχουν γίνει εκτενώς όλες οι απαραίτητες περιβαντολλογικές μελέτες και αν τηρούνται όλες οι απαραίτητες προϋποθέσεις για την εγκατάστασή τους.
Λοιπά στοιχεία
Στα 1.588 μέτρα φιλοξενείται στους χώρους του αιολικού πάρκου μετεωρολογικός σταθμός ιδιοκτησίας του Εθνικού Αστεροσκοπείου Αθηνών.
Ματσεράτα Φέλτρια
Η Ματσεράτα Φέλτρια (ιταλικά: Macerata Feltria) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Βορόλιο
Το «μητρικό» βορόλιο (αγγλικά borole) είναι υποθετική οργανική χημική ένωση, που περιέχει άνθρακα, υδρογόνο και βόριο, με μοριακό τύπο C4H5B. Το βορόλιο είναι ένα ετεροκυκλικό οργανικό βοράνιο με πενταμελή δακτύλιο, αποτελούμενο από τέσσερα (4) άτομα άνθρακα, ένα (1) άτομο βορίου και δύο (2) διπλούς δεσμούς. Σύμφωνα με μια άλλη ταξινόμιση, το βορόλιο είναι ένας κυκλικός βοραιθέρας. Μπορεί να θεωρηθεί ότι είναι ένα δομικό ανάλογο με το πυρρόλιο, από το οποίο μπορεί δομικά να προκύψει με την αντικατάσταση του ατόμου αζώτου (του πυρρολίου) από άτομο βορίου. Η ίδια η «μητρική» ένωση δεν έχει απομονωθεί, αλλά ο όρος επεκτείνεται και σε μια σειρά «θυγατρικών» ή «υποκατεστημένων» παραγώγων, που περιέχουν έναν τουλάχιστον βολολικό δακτύλιο. Κάποια από αυτά τα «θυγατρικά» βορόλια έχουν απομονωθεί. Αν και ο κανόνας του Χούκελ (Hückel's rule) δεν μπορεί να εφαρμοστεί ακριβώς στο βορόλιο, θεωρείται ότι είναι αντιαρωματική ένωση.
Παραγωγή
Το πρώτο (υποκατεστημένο) βορόλιο που απομονώθηκε ήταν το πενταφαινυλοβορόλιο, που μπορεί να παραχθεί με επίδραση διχλωροφαινυλοβορίου σε 1,1-διμεθυλο-2,3,4,5-τετραφαινυλοσταννόλιο : κέντρο|600 px
Χημική συμπεριφορά και παράγωγα
Τα βορόλια μπορούν να χρησιμοποιηθούν για την παραγωγή ενώσεων σάντουιτς (sandwich compounds), όπως το φερροκένιο.
Παραπομπές και παρατηρήσεις
Κατηγορία:Ετεροκυκλικά οργανοβοράνια Κατηγορία:C4 Κατηγορία:Αντιαρωματικές ενώσεις
Μερκατίνο Κόνκα
Το Μερκατίνο Κόνκα (ιταλικά: Mercatino Conca) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μομπαρότσο
Το Μομπαρότσο (ιταλικά: Mombaroccio) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μερκατέλλο σουλ Μετάουρο
Το Μερκατέλλο σουλ Μετάουρο (ιταλικά: Mercatello sul Metauro) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μοντάβιο
Το Μοντάβιο (ιταλικά: Mondavio) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Καράμπαλης
Ο Καράμπαλης είναι ο βασικότερος παραπόταμος του Καλέτζη και ρέει στον νομό Καρδίτσας παραπόταμοι του είναι ο Γαβράς και το ρέμα Γαβρια.
Στις 18 Σεπτέμβρη 2020 λόγω των πεσμένων δέντρων, των πολλών σκουπιδιών και της χρόνιας απουσίας καθαρισμού, το ποτάμι υπερχείλισε με αποτέλεσμα μεγάλο μέρος της Καρδίτσας να πλημυρίσει. Ο Καράμπαλης είναι πολύ μολυσμένος λόγω των λιπασμάτων, των φυτοφαρμάκων και το λυμάτων που εισέρχονται σε αυτόν από την πόλη της Καρδίτσας και τον θεσσαλικό κάμπο. Σε κάποιες περιοχές το ύψος του νερού έφτανε τα 2 μέτρα, με αποτέλεσμα περιουσίες να καταστραφούν και 1 άτομο να χάσει την ζωή του. Αξίζει να σημειωθεί ότι αρκετές φορές τον χρόνο πλημμύριζε τον καταυλισμό τον τσιγγάνων μετά τις καταστροφικές πλημμύρες ο ποταμός καθαρίστηκε αλλά παραμένει αναξιοποίητος.
Παραπομπές
Κατηγορία:Νομός Καρδίτσας
Ιβάν Ντούκε
Ο Ιβάν Ντούκε Μάρκες (Iván Duque Márquez, 1η Αυγούστου 1976-) είναι Κολομβιανός δικηγόρος και πολιτικός, Πρόεδρος της Κολομβίας από τις 7 Αυγούστου 2018 έως τις 7 Αυγούστου 2022.
Γεννημένος στην Μπογκοτά, είναι γιος της πολιτικής επιστήμονα Τζουλιάνα Μάρκες Τόνο και του πρώην υπουργού Ορυχείων και Ενέργειας Ιβάν Ντούκε Εσκομπάρ (1937–2016). Ο Ιβάν Ντούκε Μάρκες αποφοίτησε από το Πανεπιστήμιο Σέρχιο Αρμπολέδα της Μπογκοτά και απέκτησε πτυχίο νομικής. Στη συνέχεια έκανε μεταπτυχιακές σπουδές στις ΗΠΑ.
Κέρδισε τις προεδρικές εκλογές του 2018 με το κόμμα Δημοκρατικού Κέντρου στον δεύτερο γύρο, με ποσοστό 54% έναντι 42% για τον αντίπαλό του, Γκουστάβο Πέτρο.
Είναι παντρεμένος με τη Μαρία Σαντοβάλ και έχουν τρία παιδιά.
Είναι συγγραφέας βιβλίων, όπως "Νομισματικές Αμαρτίες" (2007), "Ο Μακιαβέλι στην Κολομβία" (2010), "Το Πορτοκαλί Φαινόμενο" (2015) και άλλα.
Εξωτερικοί σύνδεσμοι
Κατηγορία:Πρόεδροι της Κολομβίας
Μοντόλφο
Το Μοντόλφο (ιταλικά: Mondolfo) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Κούλα Ελευθεριάδου
Η Κούλα Ελευθεριάδου (1923-1947) ήταν Ελληνίδα αντιστασιακός επί Κατοχής, μέλος της Ενιαίας Πανελλαδικής Οργάνωσης Νέων. Ήταν η πρώτη επονίτισσα που εκτελέστηκε στη Θεσσαλονίκη, σε ηλικία 24 ετών.
Βιογραφικά στοιχεία
Γεννήθηκε στον Σοχό Θεσσαλονίκης το 1923. Με την οικογένειά της μετέβη στη Θεσσαλονίκη. Το 1943 εντάχθηκε στην αντιστασιακή οργάνωση Ενιαία Πανελλαδική Οργάνωση Νέων (ΕΠΟΝ) του Πανεπιστημίου Θεσσαλονίκης.
Στις 25 Μαρτίου 1943 συμμετείχε σε ομάδα ΕΠΟΝιτών και κατέθεσε στεφάνι στο άγαλμα του Βότση δίπλα στον Λευκό Πύργο παρά τη ρητή απαγόρευση των κατοχικών δυνάμεων. Στις 26 Οκτωβρίου 1943 οι Ναζί σχεδίαζαν να χτυπήσουν τη διαδήλωση Ελλήνων για την επέτειο απελευθέρωσης της Θεσσαλονίκης. Η Ελευθεριάδου τη στιγμή που ο Γερμανός ετοιμάστηκε να πατήσει τη σκανδάλη του πολυβόλου, περιτυλίχθηκε με την ελληνική σημαία και με σταθερό βήμα προχώρησε προς το πολυβόλο. Τότε ο Γερμανός αναγκάστηκε να μην πυροβολήσει. Συνελήφθη το 1944 από ταγματασφαλίτες οι οποίοι την παρέδωσαν στους Ναζί. Ακολούθως φυλακίστηκε και βασανίστηκε. Μετά την αποφυλάκισή της συνέχισε την αντιστασιακή της δράση.
Στη κορύφωση του εμφυλίου πολέμου, ήταν φανερό ότι για τον κρατικό σχεδιασμό δεν αρκούσε η τροφοδοσία του δικαστηρίου με ανθρώπους από την επαρχία καθώς ήταν ανάγκη η ποινική καταστολή να πλαισιώσει τις προσπάθειες των καταδιωκτικών αρχών της πόλης για τον εντοπισμό και την εξάρθρωση των «αόρατων» δυνάμεων που δρούσαν στην πόλη. Στη διάρκεια αυτών των προσπαθειών βρέθηκαν αρκετά εξιλαστήρια θύματα με χαρακτηριστικότερο παράδειγμα την Κούλα Ελευθεριάδου. Τον Ιανουάριο του 1947 η Κούλα Ελευθεριάδου συνελήφθη από την Αστυνομία και παραπέμφθηκε στο Εκτακτο Στρατοδικείο μαζί με τον Γρηγόρη Ελευθεριάδη και τον Βασίλη Παναγόπουλο. Εκτελέστηκε μαζί με τον τον Γρηγόρη Ελευθεριάδη στο κοιμητήριο του συνοικισμού του Αγίου Παύλου Θεσσαλονίκης στις 6 Μαΐου 1947.
Παραπομπές
Κατηγορία:Μέλη της ΕΠΟΝ Κατηγορία:Εθνική Αντίσταση Κατηγορία:Ιστορία της Θεσσαλονίκης Κατηγορία:Εκτελεσθέντες αντιστασιακοί
Ρωσική απογραφή του 2010
Η Ρωσική απογραφή του 2010 (ρωσικά: Всеросси́йская пе́репись населе́ния 2010 го́да) είναι η πρώτη απογραφή που έλαβε χώρα στη Ρωσία μετά το 2002 και η δεύτερη μετά τη διάλυση της Σοβιετικής Ένωσης. Οι προετοιμασίες για την απογραφή έλαβαν χώρα το 2007, και πραγματοποιήθηκε από τις 14 Οκτωβρίου έως τις 25 Οκτωβρίου.
Η απογραφή
Η απογραφή ήταν αρχικά σχεδιασμένη για να πραγματοποιηθεί τον Οκτώβριο του 2010, ωστόσο μεταφέρθηκε για το 2013, για δήθεν οικονομικούς λόγους, παρόλο που υποτέθηκε ότι τα πολιτικά κίνητρα άσκησαν επιρροή στην απόφαση. Ωστόσο, στα τέλη του 2009, ο Πρωθυπουργός της Ρωσίας Βλαντιμίρ Πούτιν ανακοίνωσε ότι η Ρωσική Κυβέρνηση πρόορισε 10,5 δισεκατομμύρια ρούβλια για την πραγματοποίηση της απογραφής στην αρχικά σχεδιασμένη περίοδο (τον Οκτώβριο του 2010).
Αποτελέσματα
Τα αποτελέσματα έδειξαν ότι ο πληθυσμός ήταν 142.9 εκατομμύρια κάτοικοι. Σε σύγκριση με την προηγούμενη απογραφή, ο πληθυσμός έχει μειωθεί κατά 2.3 εκατομμύρια (1.6%). Σύμφωνα με την απογραφή του 2010, ο αστικός πληθυσμός ήταν 105.3 εκατομμύρια, ενώ ο αγροτικός πληθυσμός ήταν 37.5 εκατομμύρια. Το ποσοστό αστικοποίησης είναι προς το παρόν 73.7%. Η μέση ηλικία είναι 38 χρόνια.
Στην εθνική σύνθεση, κυριαρχούν οι Ρώσοι, αποτελώντας το 80.9% του πληθυσμού.
Αναμνηστικά νομίσματα
Η Τράπεζα της Ρωσίας έκδωσε δύο αναμνηστικά νομίσματα για την απογραφή, στις 2 Αυγούστου του 2010. Αυτά είναι τα κέρματα των 3 και 10 ρουβλίων.
Εξωτερικοί σύνδεσμοι
Κατηγορία:Κοινωνία της Ρωσίας
Δημήτριος Θ. Γρίβας
Ο Δημήτριος Γρίβας (1916-1988), του Θεολόγου, ήταν Έλληνας στρατιωτικός και πολιτικός. Διετέλεσε βουλευτής Δράμας από το 1952 ως το 1981.
Πρώτα χρόνια και στρατιωτική καριέρα
Γεννήθηκε το 1916 στην Προύσα της Μικράς Ασίας. Σπούδασε νομικά στο Πανεπιστήμιο της Θεσσαλονίκης και σταδιοδρόμησε ως στρατιωτικός μέχρι τις αρχές της δεκαετίας του '50. Η στρατιωτική του σταδιοδρομία διήρκεσε από το 1937 ως το 1951. Αποστρατεύτηκε με τον βαθμό του Υποστράτηγου σε πολεμική διαθεσιμότητα. Ήταν παντρεμένος με ένα παιδί.
Πολιτική σταδιοδρομία
Η κάθοδός του στην πολιτική έγινε το 1951, αμέσως μετά την αποστρατεία του. Εξελέγη με τον Ελληνικό Συναγερμό το 1952 και στη συνέχεια με την ΕΡΕ το 1956, 1958, 1961, 1963 και 1964. .
Μετά τη Μεταπολίτευση εντάχθηκε στη Νέα Δημοκρατία, με την οποία εξελέγη στις εκλογές του 1974 λαμβάνοντας 9.783 ψήφους. Για τελευταία φορά εξελέγη βουλευτής Δράμας με τη Νέα Δημοκρατία (πρώτος με 12.673 σταυρούς προτίμησης) το 1977. Η τελευταία φορά που πολιτεύτηκε, χωρίς όμως να εκλεγεί, ήταν το 1981 οπότε έλαβε 5.130 ψήφους.
Πέθανε στις 26 Απριλίου 1988 και κηδεύτηκε την επομένη στη Δράμα.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Βουλευτές Δράμας Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία
Αλουμινόχαρτο
μικρογραφία|Ένα ρολό από αλουμινόχαρτο μικρογραφία|Ένα ρολό αλουμινόχαρτου, με μικρόμετρο που δείχνει πάχος 13 μm (0,5 mils) Το αλουμινόχαρτο είναι αλουμίνιο παρασκευασμένο σε λεπτά μεταλλικά φύλλα με πάχος μικρότερο από 0,2 mm. Χρησιμοποιούνται επίσης λεπτότεροι μετρητές έως 6 μικρόμετρα (0,24 mils). Το τυπικό αλουμινόχαρτο έχει τυπικό πάχος 0,016 mm και το αλουμινόχαρτο βαρέως τύπου είναι συνήθως 0,024 mm. Το φύλλο είναι εύκαμπτο και μπορεί εύκολα να λυγίσει ή να τυλιχτεί γύρω από αντικείμενα. Τα λεπτά φύλλα είναι εύθραυστα και μερικές φορές ελασματικοποιούνται με άλλα υλικά όπως πλαστικό ή χαρτί για να τα καταστήσουν ισχυρότερα και πιο χρήσιμα.
Παραπομπές
Κατηγορία:Αργίλιο Κατηγορία:Συσκευασίες
Ιωνικός Νίκαιας (ποδόσφαιρο)
Η '''Π.Α.Ε. Ιωνικός''' είναι ελληνικό επαγγελματικό ποδοσφαιρικό σωματείο που εδρεύει στη Νίκαια του Πειραιά. Έτος ίδρυσής του είναι το 1965 και αποτελεί τμήμα του αθλητικού σωματείου «Α.Ο. Ιωνικός Νίκαιας». Χρώματα του συλλόγου αποτελούν το μπλε και το άσπρο. Έδρα του είναι το Δημοτικό Γήπεδο Νεάπολης Νίκαιας χωρητικότητας 5.500 θεατών.
Την τελευταία αγωνιστική περίοδο, 2022–23, αγωνίστηκε στην Α΄ Εθνική (Σούπερ Λιγκ 1) για 18η φορά στην ιστορία του. Υπήρξε φιναλίστ στον θεσμό του Κυπέλλου Ελλάδας, ενώ επίσης έχει λάβει μέρος μία φορά στις ευρωπαϊκές διοργανώσεις και πιο συγκεκριμένα στο Κύπελλο ΟΥΕΦΑ Γιουρόπα Λιγκ.
Ίδρυση και πρώτα χρόνια
Η Νίκαια, γνωστή και ως Κοκκινιά, έχει αναδείξει αρκετούς μεγάλους ποδοσφαιριστές. Μέχρι και τα μέσα της δεκαετίας του '60, δραστηριοποιούταν πολλά ποδοσφαιρικά σωματεία στην περιοχή, ανεξάρτητα ή και επίσημα, τα οποία σταδιακά άρχισαν να μειώνονται λόγω των συγχωνεύσεων. Η Α.Ε. Νίκαιας μάλιστα, μία από τις διακεκριμένες ομάδες, συμμετείχε στο πρώτο πρωτάθλημα της νεοσύστατης Α΄ Εθνικής Κατηγορίας το 1959–60, χωρίς όμως συνέχεια. Κατόπιν αγωνίστηκε στο πρωτάθλημα της Β' Εθνικής, μαζί με τον συντοπίτη Άρη Πειραιώς, που αναφέρεται και ως Άρης Νικαίας. Όλοι οι μεγάλοι παίκτες έφευγαν από τα σωματεία της Νίκαιας για τις μεγάλες ομάδες του Π.Ο.Κ., κυρίως τον Ολυμπιακό, με αποτέλεσμα οι ομάδες της Κοκκινιάς να μένουν μακριά από σημαντικές διακρίσεις.
Τον Ιούλιο του 1965 συγχωνεύτηκαν οι ιστορικές ομάδες της περιοχής, «Α.Ε. Νικαίας» που αποτελούσε την ιστορική συνέχεια της ισχυρής προπολεμικής ομάδας Άμυνας Κοκκινιάς με Αριθμό Μητρώου Ε.Π.Ο. 33 και «Α.Π.Σ. Άρης Πειραιώς» με Αριθμό Μητρώου Ε.Π.Ο. 27 και από αυτή τη συγχώνευση προέκυψε ο «Αθλητικός Όμιλος Ιωνικός Νικαίας». Ο Ιωνικός Νικαίας, υιοθέτησε τα χρώματα της Α.Ε. Νικαίας μπλε και λευκό και το έμβλημα και τα στοιχεία καταστατικού του Άρη. Εντάχθηκε αμέσως στη δύναμη της Ε.Π.Σ. Πειραιά και της Ε.Π.Ο. και έχει Αριθμό Μητρώου Ε.Π.Ο. 27.
Β΄ Εθνική και μικρότερες κατηγορίες
Η ομάδα του ποδοσφαιρικού τμήματος του συλλόγου εκπροσώπησε αμέσως το σύλλογο στην Β΄ Εθνική Κατηγορία, όπου και μετείχε στη θέση των Α.Ε. Νίκαιας και Άρη Πειραιά και πλαισιώθηκε από τους ποδοσφαιριστές τους. Από την ίδρυση του συλλόγου, έδρα του ορίστηκε το γήπεδο της Νεαπόλεως, στην συνοικία της Νεάπολης της Νίκαιας και πρώτος επίσημος αγώνας πρωταθλήματος στην ιστορία του συλλόγου αποτέλεσε το εντός έδρας παιχνίδι με αντίπαλο τον Ατρόμητο Πειραιώς που έληξε με λευκή ισοπαλία (0-0) στην πρεμιέρα του πρωταθλήματος Β' Εθνικής της περιόδου 1965–66 στις 21 Νοεμβρίου 1965. Στην Β΄ Εθνική αγωνίστηκε για δέκα συνεχόμενες αγωνιστικές περιόδους μέχρι και την περίοδο 1975–1976, όποτε και υποβιβάστηκε προσωρινά στο τοπικό Πειραϊκό πρωτάθλημα της Ε.Π.Σ. Πειραιά. Αμέσως την περίοδο 1976–77 αναδείχθηκε υπερπρωταθλητής της Ε.Π.Σ. Πειραιά και κατόπιν έλαβε μέρος στο Ειδικό ερασιτεχνικό πρωτάθλημα ανόδου, από όπου και ως πρωταθλητής του 8ου ομίλου με αντιπάλους τους Αχαρναϊκό, Εργοτέλη, Πανναυπλιακό κ.α. κέρδισε την επάνοδο στην Β΄ Εθνική κατηγορία.
Η παρουσία όμως του στη Β΄ Εθνική ήταν σύντομη, καθώς έπειτα από δύο περιόδους την περίοδο 1978–79, υποβιβάστηκε στην Εθνική ερασιτεχνική κατηγορία, που αποτελούσε την τρίτη κατηγορία του ελληνικού ποδοσφαίρου, της μετέπειτα Γ΄ Εθνικής. Στην Εθνική ερασιτεχνική κατηγορία αγωνίστηκε τρεις συνεχόμενες περιόδους (1979–1980, 1980–1981 και 1981–1982), όταν την τελευταία αναδείχθηκε πρωταθλητής και επέστρεψε στη Β΄ Εθνική. Παράλληλα το 1982 κατέκτησε το Κύπελλο Πειραιά, επικρατώντας στον τελικό στο γήπεδο της Νίκαιας της Νίκης Ρέντη. Στην Β' Εθνική αγωνίστηκε προσωρινά την σεζόν 1982–83, όποτε και υποβιβάστηκε στο επίσημο πρωτάθλημα πλέον της Γ΄ Εθνικής κατηγορίας. Έπειτα από 2 χρονιές στην Γ' Εθνική, την περίοδο 1984–85 τερμάτισε στη 2η θέση του Νοτίου ομίλου με διαφορά 1 βαθμού από την 1η θέση της βαθμολογίας και τον κάτοχο αυτής Παναιτωλικό και ως δευτεραθλητής, κέρδισε την επάνοδο στην Β΄ Εθνική.
Καθιέρωση στη Β΄ Εθνική και άνοδος στην Α΄ Εθνική κατηγορία
Στη Β΄ Εθνική πλέον, αγωνίστηκε τέσσερις συνεχόμενες περιόδους (1985–1986, 1986–1987, 1987–1988 και 1988–1989), όταν την τελευταία τερμάτισε στην 3η θέση και ως τριταθλητής κέρδισε την άνοδο στην Α΄ Εθνική κατηγορία, για πρώτη φορά στην ιστορία του. Ο Δημήτρης Μελισσανίδης, που οδήγησε την ομάδα στην Α΄ Εθνική, αποχώρησε από την προεδρία και δεν βρισκόταν κανείς να διαθέσει 50 εκατομμύρια για τη μετατροπή του σωματείου σε ΠΑΕ. Τότε εμφανίστηκε ο Νίκος Κανελλάκης, ο οποίος σαν σύμβουλος αρχικά, διέθεσε το μεγαλύτερο μέρος του ποσού και η ομάδα κατάφερε να ξεπεράσει το σκόπελο.
Πρώτος αγώνας στην ιστορία του συλλόγου στην Α΄ Εθνική ήταν εντός έδρας με αντίπαλο τον Άρη Θεσσαλονίκης στην πρεμιέρα του πρωταθλήματος Α' Εθνικής της περιόδου 1989–90 στις 17 Σεπτεμβρίου 1989, με τον αγώνα να διεξάγεται ενώπιον 10.000 περίπου φιλάθλων του Ιωνικού στο γήπεδο του Αιγάλεω λόγων έργων στο γήπεδο της Νεάπολης. Αγωνίστηκε για πρώτη φορά για δύο συνεχόμενες χρονιές στην Α' Εθνική μέχρι και την περίοδο 1990–91, όποτε και υποβιβάστηκε παρασκηνιακά καθώς τιμωρήθηκε με αφαίρεση 5 βαθμών έπειτα από καταγγελία της Παναχαϊκής για απόπειρα δωροδοκίας από τον Ιωνικό.
Την επόμενη περίοδο 1991–92, ο Ιωνικός τερμάτισε στη 2η θέση της Β΄ Εθνικής και ως δευτεραθλητής επέστρέψε προσωρινά στην Α΄ Εθνική, όπου αγωνίστηκε την περίοδο 1992–93. Αμέσως όμως, την επόμενη περίοδο 1993–94 αναδείχθηκε πρωταθλητής της Β΄ Εθνικής και κέρδισε την επάνοδο του στην Α΄ Εθνική κατηγορία, στην οποία και καθιερώθηκε αγωνιζόμενος επί ετών μέχρι και το 2007.
Έξοδος στην Ευρώπη
Το 1998 ανέλαβε την ομάδα ένας τότε άγνωστος στην Ελλάδα προπονητής, ο Σέρχιο Μαρκαριάν και υπό τις οδηγίες του την περίοδο 1998–1999 ο σύλλογος εξασφάλισε την συμμετοχή του στις ευρωπαϊκές διοργανώσεις, για πρώτη φορά στην ιστορία του. Πιο συγκεκριμένα ο Ιωνικός επικράτησε εντός έδρας της Προοδευτικής με 2-0 την Κυριακή 23 Μαΐου 1999 στην προτελευταία αγωνιστική του πρωταθλήματος και εξασφάλισε την 5η προνομιούχο θέση της Α΄ Εθνικής, η οποία αυτή τη φορά έδινε το δικαίωμα συμμετοχής στο Κύπελλο ΟΥΕΦΑ Γιουρόπα Λιγκ και έτσι ο σύλλογος κέρδισε την ιστορική του έξοδο στην Ευρώπη.
Τελικός Κυπέλλου 2000
Την επόμενη περίοδο, 1999–00, τερμάτισε στην 10η θέση. Παράλληλα την ίδια περίοδο, ο Ιωνικός έχοντας αποκλείσει τους Ηρακλή Θεσσαλονίκης, Ναυπακτιακό Αστέρα και Καλαμάτα αντίστοιχα, έφτασε για πρώτη φορά στην ιστορία του στον τελικό του Κυπέλλου Ελλάδας, όπου διεξήχθη στις 10 Μαΐου 2000 στο ΟΑΚΑ και ηττήθηκε από την ΑΕΚ με 3-0, ενώπιον 5.000 οπαδών του που τον ακολούθησαν.
Την επόμενη περίοδο, 2000–01, τερμάτισε στην 6η θέση και από τα επόμενα χρόνια η ομάδα αποδυναμώθηκε, τερματίζοντας στις χαμηλές θέσεις της κορυφαίας κατηγορίας.
Την περίοδο 2002–03 τερμάτισε στην 14η θέση, η οποία τον οδήγησε σε αγώνα μπαράζ, ώστε να διεκδικήσει την παραμονή του. Στον αγώνα μπαράζ αντιμετώπισε τον Απόλλωνα Καλαμαριάς στο Ε.Α.Κ. Βόλου στις 1 Ιουνίου του 2003 και επικρατώντας με 2-1 κατάφερε να παραμείνει στην Α΄ Εθνική.
Θάνατος Νίκου Κανελλάκη
Την περίοδο 2003–04 τερμάτισε στην 9η θέση, ωστόσο την χρονιά επισκίασε ο ξαφνικός θάνατος του προέδρου, Νίκου Κανελλάκη, τον Απρίλιο του 2004, με αποτέλεσμα καταστροφικές συνέπειες στην πορεία της ομάδας. Την διοίκηση της ομάδας στη συνέχεια, ανέλαβαν οι γιοι του Χρήστος και Λεωνίδας .Την περίοδο 2004–05 τερματίζει στην 10η θέση, την επόμενη, 2005–06 στην 12η θέση και την περίοδο 2006–07, τελευταίος στην 16η θέση, όπου υποβιβάστηκε στην Β΄ Εθνική.
Οικονομικά προβλήματα υποβιβασμός στην Δ΄ Εθνική
Στην Β΄ Εθνική, την περίοδο 2007–08 τερμάτισε στην 5η θέση και την περίοδο 2008–09 στην 4η θέση και στη συνέχεια, οι επομένες δύο περιόδοι, αποτέλεσαν καταστροφικοί. Την περίοδο 2009–10 τερμάτισε στην 15η θέση και μέσω αγώνων κατάταξης κατάφερε να παραμείνει στην κατηγορία και αποτέλεσε το τέλος της οικογένειας Κανελλάκη μετά από 21 χρόνια παρουσίας αφού η οικογένεια Κανελλάκη πούλησε την ομάδα στο Κωνσταντίνο Χαραλαμπίδη και την περίοδο 2010–11 ενώ αγωνιστικά τερμάτισε στην 13η θέση τελικώς  υποβιβάστηκε στη Γ΄ Εθνική, όμως λόγω των χρεών δηλώνει αδυναμία και υποβιβάζεται απευθείας στην πρώτη ερασιτεχνική κατηγορία, Δ΄ Εθνική. Με τον υποβιβασμό της ομάδας διαλύθηκε η ΠΑΕ, μορφή υπό της οποίας ήταν από το 1989. Έτσι, την διοίκηση της ομάδας ανέλαβε ο «Σύνδεσμος Οπαδών Ιωνικού Rangers Club», μετατρέποντας τον Ιωνικό ως μοναδική ομάδα λαϊκής βάσης στην Ελλάδα.
Η παρουσία του στην Δ΄ Εθνική ήταν σύντομη, καθώς έπειτα από δύο περιόδους (2011–12 και2012–13), την τελευταία αναδείχθηκε πρωταθλητής στον 9ο όμιλο και προβιβάστηκε στην Γ΄ Εθνική.
2013–2022: Η Γ΄ Εθνική, επάνοδος στις επαγγελματικές κατηγορίες, και η επιστροφή στην κορυφαία κατηγορία
Στην Γ΄ Εθνική κατηγορία αγωνίστηκε ακολούθως 6 συνεχείς χρονιές, από την περίοδο 2013–14 μέχρι και την περίοδο 2018–19. Την περίοδο 2013–14 τερμάτισε στην 3η θέση του 5ου ομίλου χάνοντας στις λεπτομέρειες την άνοδο. Την επόμενη σεζόν (2014–15) η αξιόλογη πορεία της ομάδας συνεχίστηκε, όπου αν και έκανε μια αξιόλογη πορεία πρωταθλητισμού στο μεγαλύτερο μέρος του πρωταθλήματος, τελικά κατάφερε να τερματίσει εκ νέου στην 3η θέση με 44 βαθμούς και έτσι να χάνει για δεύτερη συνεχή χρονιά το πρωτάθλημα στις λεπτομέρειες. Η χρονιά που ακολούθησε (2015–16) ήταν μεταβατική. Κάνοντας μια άξια λόγου πορεία ο Ιωνικός κατάφερε να τερματίσει στην έβδομη θέση του 4ου ομίλου με 49 βαθμούς. Στην επόμενη σεζόν 2016–17, η ομάδα της Νίκαιας διατηρούσε την άνοδο κατά το μεγαλύτερο μέρος του πρωταθλήματος, έπειτα όμως από ορισμένα αρνητικά αποτελέσματα τερμάτισε στην δεύτερη θέση του 4ου ομίλου με 63 βαθμούς πίσω από τον Εργοτέλη, χάνοντας την πολυπόθητη άνοδο μόλις για 1 βαθμό. Την χρονιά 2017–18 που ακολούθησε, τα διοικητικά και τα οικονομικά προβλήματα που προκλήθηκαν προκάλεσαν αστάθεια στην ομάδα με αποτέλεσμα να κυνηγάει την παραμονή της στην κατηγορία ως και την τελευταία αγωνιστική. Τελικώς, ο Ιωνικός κατάφερε να τερματίσει στην 7η θέση του 6ου ομίλου με 29 βαθμούς πίσω από τον Α.Σ. Ρόδος γλιτώνοντας για 1 βαθμό τον υποβιβασμό και την συμμετοχή στα τοπικά πρωταθλήματα μετά από 40 χρόνια. Αντίθετα, την επόμενη αγωνιστική περίοδο (2018–19) ο Ιωνικός τερμάτισε στη 2η θέση του 5ου Ομίλου και ως δευτεραθλητής προκρίθηκε στο μπαράζ ανόδου. Στο μπαράζ ανόδου συνάντησε τον Αιολικό Μυτιλήνης, όπου στον πρώτο αγώνα απέσπασε την ισοπαλία με 2-2 στην Μυτιλήνη και στον επαναληπτικό αγώνα εντός έδρας στο κατάμεστο γήπεδο της Νεάπολης στη Νίκαια επικράτησε με 2-0 και κατέκτησε την ιστορική επάνοδο στα επαγγελματικά πρωταθλήματα και συγκεκριμένα στο πρωτάθλημα της Φούτμπολ Λιγκ. Όμως ο Ιωνικός δεν σταμάτησε εδώ. Την επόμενη χρονιά στην Φούτμπολ Λιγκ τερμάτισε στην δεύτερη θέση με αποτέλεσμα να προβιβαστεί στην Σούπερ Λίγκ 2 πετυχαίνοντας back to back στις ανόδους για πρώτη φορά στην ιστορία του. Τέλος, την σεζόν 2020–21 επιστρέφει στην κορυφαία κατηγορία της Σούπερ Λιγκ 1 στην πρώτη θέση με 53 βαθμούς αφήνοντας δεύτερη την Ξάνθη με 51 και τρίτο τον Λεβαδειακό με 50. Με αυτό τον τρόπο γίνεται η δεύτερη ομάδα μετά τον Αστέρα Τρίπολης που πετυχαίνει 3 διαδοχικές ανόδους στις Εθνικές κατηγορίες.
Έπειτα έχοντας επιστρέψει στην πρώτη κατηγορία μετά από 14 χρονιά, ο Ιωνικός στην κανονική διάρκεια της σεζόν 2021–22 τερμάτισε 11ος. Τέλος στα Play-Out τερμάτισε στην 1η θέση αήττητος με 6 νίκες και 1 ισοπαλία.
Υποβιβασμός 2023
Μετά από την καταπληκτική σεζόν στην κορυφαία κατηγορία 2021–22 τερματίζοντας 1ος στα Play-Out και μάλιστα αήττητος, ο Ιωνικός την επόμενη χρονιά 2022–23 έχοντας αρνητικά αποτελέσματα σε όλοι την σεζόν, τερμάτισε στην κανονική διάρκεια 12ος με 18 βαθμούς, μια θέση και 1 βαθμό πάνω από τον υποβιβασμό που οι δύο ομάδες Λαμία, και Λεβαδειακός τερμάτισαν ισόβαθμοι με 17 βαθμούς και κινδύνευαν. Στα Play-Out τερμάτισε προτελευταίος (13ος) με 27 βαθμούς δηλαδή υποβιβάστηκε μαζί με τον τελευταίο Λεβαδειακό που είχε εκείνος 26 βαθμούς (14ος), και η Λαμία τερμάτισε με 29 βαθμούς (12ος) παρέμεινε στην κορυφαία κατηγορία ξεπερνώντας τον Ιωνικό για 2 βαθμούς. Πριν την τελευταία αγωνιστική ο Ιωνικός είχε 26 βαθμούς, και η Λαμία που είχε 28 βαθμούς, άρα ο Ιωνικός ήθελε οπωσδήποτε την τελευταία αγωνιστική νίκη κόντρα στην Λαμία για να παρέμενε στην κορυφαία κατηγορία, και η Λαμία πήγαινε για δύο αποτελέσματα, ισοπαλία ή νίκη χρειαζόταν για την παραμονή. Ο γηπεδούχος Ιωνικός μπήκε καλύτερος κλείνοντας το πρώτο ημίχρονο με 2–0 (30'–37'). Στο δεύτερο ημίχρονο η Λαμία με καλύτερη απόδοση και θέληση για παραμονή βρίσκοντας τον Ιωνικό σε κακή κατάσταση, ισοφάρισε σε 2–2 μέσα σε 20 λεπτά (53'–73'). Και τέλος έληξε ισόπαλο με σκορ 2–2 και ο Ιωνικός υποβιβάζεται για 4η φορά στην ιστορία του από την Σούπερ Λιγκ 1 στην Σούπερ Λιγκ 2.
Η αγωνιστική πορεία διαχρονικά
Την σεζόν 2021-2022 η Β΄ Εθνική με την ονομασία ως Φούτμπολ Λιγκ καταργήθηκε και δημιουργήθηκε η Σούπερ Λιγκ 2 την σεζόν 2019-2020.
Συμμετοχή στις ευρωπαϊκές διοργανώσεις
Ο Ιωνικός εξασφάλισε την συμμετοχή του στο Κύπελλο ΟΥΕΦΑ Γιουρόπα Λιγκ, για πρώτη και μοναδική φορά στην ιστορία του μέχρι και σήμερα την περίοδο 1998–99, όπου τερμάτισε στην 5η προνομιούχο θέση στο πρωτάθλημα της Α΄ Εθνικής. Έτσι μετείχε απευθείας στον 1ο Γύρο του Κυπέλλου ΟΥΕΦΑ της περιόδου 1999–00, όπου αποκλείστηκε με δύο ήττες από την γαλλική ΦΚ Ναντ, με 1-3 στο ΟΑΚΑ στην Ελλάδα και 1-0 στο Σταντ ντε λα Μπωζουάρ στη Γαλλία.
Ντέρμπι της Κοκκινιάς (ποδόσφαιρο ανδρών)
Ως «ντέρμπι της Κοκκινιάς» (ή «ντέρμπι της Νίκαιας») αναφέρονται οι αναμετρήσεις μεταξύ Ιωνικού και Προοδευτικής. Αποτελεί ένα από τα κορυφαία πειραϊκα ντέρμπι και από τα πιο σημαντικά τοπικά ντέρμπι όλης της Αττικής, ενώ για κάποιους συγκαταλέγεται ακόμη και στα μεγαλύτερα ντέρμπι της χώρας. Τις αναμετρήσεις μεταξύ Ιωνικού και Προοδευτικής ανεξαρτήτου κατηγορίας, παρακολουθεί τις περισσότερες φορές μεγάλος αριθμός θεατών. Χαρακτηριστικό είναι πως οι έδρες των δύο ομάδων, βρίσκονται αμφότερες επί της κεντρικής λεωφόρου Γρηγορίου Λαμπράκη, σε απόσταση 2,4 χιλιομέτρων μεταξύ τους.
Φίλαθλοι και Υποστηρικτές
Ο Ιωνικός είναι μια ομάδα που διαχρονικά έχει φίλαθλο κόσμο στο πλευρό του και που υποστηρίζεται ένθερμα. Οι οπαδοί του Ιωνικού γνωστή ως "Rangers" (Σύνδεσμος Φιλάθλων Ιωνικού Rangers Club Since 1989) που στους εντός έδρας αγώνες κάθονται στην Θύρα 3, βρίσκονται συνεχώς κοντά στην αγαπημένη τους ομάδα. Μάλιστα στην περίοδο 2011-12 όταν ο Ιωνικός δεν είχε διοίκηση και ήταν κοντά προς την διάλυση της ομάδας λόγω οικονομικών προβλημάτων, η Rangers πήραν την διοίκηση στα χέρια και η ομάδα από την Δ' Εθνική έκανε άνοδο και βρέθηκε στην Γ' Εθνική. Οι Rangers αποτελούν έναν ιδιαίτερα δυναμικό και δραστήριο σύνδεσμο με μεγάλη απήχηση και έναν από τους πιο οργανωμένους στην Ελλάδα.
Τίτλοι
Πανελλήνιες Διοργανώσεις
Τοπικές Διοργανώσεις
Τρέχουσα σύνθεση
.
Εξωτερικοί συνδέσμοι
Ποδοσφαιρο Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1965
Κανυτελής
Η Κανυτελής (τουρκικά: Kanlıdivane) είναι αρχαία πόλη η οποία βρίσκεται γύρω από μια μεγάλη δολίνη στην επαρχία Μερσίνης της σημερινής Τουρκίας.
Γεωγραφία
Η Κανυτελής βρίσκεται σε αγροτική περιοχή του διαμερίσματος Ερντεμλί, το οποίο αποτελεί τμήμα της επαρχίας Μερσίνης. Απέχει 18 χιλιόμετρα από το Ερντεμλί και 55 από τη Μερσίνη. Το υψόμετρό της είναι περίπου 230 μέτρα. Βρίσκεται κοντά στην πόλη Κουμκουγιού στην ακτή και μόλις μερικές εκατοντάδες μέτρα από τους βραχώδεις τάφους του Τσανακτσί.
Η δολίνη είναι αρκετά μεγάλη· η μεγαλύτερη διάσταση φτάνει τα 130 μέτρα. Το βάθος της είναι περίπου 70 μέτρα.
Ιστορία
Γύρω από τη δολίνη δεσπόζουν ερείπια της αρχαιότητας. Ανακαλύφθηκαν και ερευνήθηκαν από τους Βικτόρ Λανγκλουά και Σεμάβι Εγιτζέ.
Προρωμαϊκή εποχή
Η Κανυτελής αποτελούσε μέρος του Βασιλείου της Όλβης στην αρχαιότητα. Στη βόρεια νεκρόπολη υπάρχει ένα μαυσωλείο, το οποίο έχτισε η βασίλισσα Άβα για τον σύζυγο και τους υιούς της. Στην επιγραφή του πύργου στα νοτιοδυτικά γράφει· «Κτίστηκε από τον Τεύκρο, τον υιό του ιερέως βασιλέα Ταρκυάρη της Όλβης για τον Δία».
Ρωμαϊκή εποχή
Τον πρώτο αιώνα το βασίλειο της Όλβης κατέστη υποτελές της Ρωμαϊκής Αυτοκρατορίας. Ο Βυζαντινός Αυτοκράτορας Θεοδόσιος Β´ ανοικοδόμησε την πόλη ως χριστιανικό θρησκευτικό κέντρο και την μετονόμασε σε Νεάπολη. Γύρω από τη δολίνη υπάρχουν ερείπια βασιλικών, στέρνες, λαξευμένοι βράχοι κ.λπ.
Παραπομπές
Κατηγορία:Ερείπια στην Τουρκία Κατηγορία:Αρχαιολογικοί τόποι στην Επαρχία Μερσίνης
Μόντε Γκριμάνο Τέρμε
Το Μόντε Γκριμάνο Τέρμε (ιταλικά: Monte Grimano Terme) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μόντε Τσερινιόνε
Το Μόντε Τσερινιόνε (ιταλικά: Monte Cerignone) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μόντε Πόρτσιο
Το Μόντε Πόρτσιο (ιταλικά: Monte Porzio) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Φάνος Κατελάρης
Ο Φάνος Κατελάρης (26 Αυγούστου 1996) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Απόλλωνα Λεμεσού.
Σταδιοδρομία σε συλλόγους
Από το 2013 είναι παίκτης της Ομόνοιας και έχει παραχωρηθεί 2 φορές με δανεισμό, στην Αλκή Λάρνακας (2013-14) και στον Ολυμπιακό Λευκωσίας (2014-15).
Διεθνής σταδιοδρομία
Έχει αγωνιστεί με τις μικρές Εθνικές Κύπρου U19 και U21.
Στις 22 Μαρτίου 2017, έκανε το ντεμπούτο του με την Εθνική Κύπρου σε μία φιλική νίκη με 3-1 επί του Καζακστάν, στην οποία σημείωσε και το πρώτο του γκολ.
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Κύπρου Κ19 Κατηγορία:Ποδοσφαιριστές Εθνικής Κύπρου Κ21 Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Αλκής Λάρνακας Κατηγορία:Ποδοσφαιριστές Ολυμπιακού Λευκωσίας Κατηγορία:Ποδοσφαιριστές Β΄ Κατηγορίας Κύπρου
Γεγονότα Αυγούστου 2017
31 Αυγούστου
08
Μοντεκάλβο ιν Φόλια
Το Μοντεκάλβο ιν Φόλια (ιταλικά: Montecalvo in Foglia) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Βουλευτικές εκλογές στο Ανατολικό Τιμόρ (2017)
Βουλευτικές εκλογές διεξήχθησαν στο Ανατολικό Τιμόρ, στις 22 Ιουλίου 2017. Το Επαναστατικό Μέτωπο για ένα Ανεξάρτητο Ανατολικό Τιμόρ (FRETILIN) κατάφερε οριακά να αναδειχθεί ως το μεγαλύτερο κόμμα στο Εθνικό Κοινοβούλιο, κερδίζοντας 23 έδρες έναντι 22 για το Εθνικό Κογκρέσο για την Ανασυγκρότηση του Τιμόρ, το οποίο ήταν το μεγαλύτερο κόμμα στο απερχόμενο Κοινοβούλιο.
Εκλογικό σύστημα
Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο d'hondt με ένα εκλογικό όριο του 4%.
Παραπομπές
2017 βουλευτικές
Πρωτάθλημα υδατοσφαίρισης Ιταλίας ανδρών
Το Πρωτάθλημα υδατοσφαίρισης Ιταλίας ανδρών ή Σέριε Α1, είναι το ανώτατο Ιταλικό πρωτάθλημα υδατοσφαίρισης για ανδρικούς συλλόγους. Στο πρωτάθλημα συμμετέχουν 13 ομάδες και λειτουργεί με το σύστημα προβιβασμού και υποβιβασμού με την Σέριε Α2.
Το ιταλικό πρωτάθλημα είναι από τα ισχυρότερα στην Ευρώπη με τους ιταλικούς συλλόγους να έχουν κατακτήσει 15 Πρωταθλήματα Ευρώπης,10 Κύπελλα Ευρώπης και 10 Σούπερκαπ Ευρώπης.
Πολυνίκης είναι η Προ Ρέκο με 35 πρωταθλήματα, εκ των οποίων τα 14 είναι συνεχόμενα, κάτι που αποτελεί ρεκόρ στην διοργάνωση.
Εξωτερικοί σύνδεσμοι
Κατηγορία:Εθνικά πρωταθλήματα υδατοσφαίρισης
Μοντεφελτσίνο
Το Μοντεφελτσίνο (ιταλικά: Montefelcino) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μίμι Μοράλες
Η Μίμι Μοράλες (Mimi Morales, γεννημένη ως Μαρία Ελβίρα Μοράλες María Elvira Morales, 11 Απριλίου 1976 -) είναι Κολομβιανή ηθοποιός και μοντέλο.
Εξωτερικοί Σύνδεσμοι
Κατηγορία:Κολομβιανοί ηθοποιοί
Συμμετοχή του Παλάου στους Ολυμπιακούς Αγώνες
Το Παλάου μετέχει ως ανεξάρτητο κράτος στους Ολυμπιακούς Αγώνες από το 2000. Συνολικά, 23 αθλητές από τη χώρα έχουν λάβει μέρος σε διοργανώσεις Θερινών Ολυμπιακών Αγώνων έως και σήμερα, αλλά δεν έχουν καταφέρει να φτάσουν στην κατάκτηση κάποιου Ολυμπιακού μεταλλίου. Το Παλάου δεν έχει συμμετάσχει ακόμη σε Χειμερινούς Ολυμπιακούς Αγώνες.
Η Εθνική Ολυμπιακή Επιτροπή του Παλάου ιδρύθηκε το 1998 και έλαβε προσωρινή αναγνώριση από το Εκτελεστικό Συμβούλιο της Διεθνούς Ολυμπιακής Επιτροπής στις 12 Δεκεμβρίου του ίδιου έτους. Η πλήρης αναγνώριση ήρθε τον Ιούνιο του 1999 στη σύνοδο της ΔΟΕ στη Σεούλ. Το Παλάου έκανε το ντεμπούτο του στους Αγώνες του 2000 στο Σίδνεϊ, εκπροσωπούμενο από πέντε αθλητές. Μεγαλύτερη επιτυχία για τη χώρα αποτελεί η 13η θέση που κατέκτησε ο Στέβικ Πάτρις το 2012 στην κατηγορία του στην άρση βαρών.
Ιταλικός ποταμός
Ο Ιταλικός ποταμός (γνωστός και με τις ονομασίες Ταμπάκος ή Φαρσαλιώτης) είναι ο βασικότερος παραπόταμος του ποταμού Βρένικου. Έχει λιγοστό νερό το καλοκαίρι.
Συμμετοχή του Παλάου στους Ολυμπιακούς Αγώνες
Εξωτερικοί σύνδεσμοι
Παλαου Κατηγορία:Παλάου
Ιταλικός ποταμός
Ρέει στους νομούς Λάρισας και Καρδίτσας και πηγάζει κοντά στο χωριό Βρυσιά στον νομό Λάρισας. Ο βασικότερος παραπόταμος του είναι το ρέμα Κάκκαρα.
Κατηγορία:Νομός Καρδίτσας
Ήπιο Ροδόπης
Το Ήπιο είναι ημιορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Το Ήπιο βρίσκεται στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης σε υψόμετρο 180 μέτρα. Απέχει 12 χλμ. Α.-ΝΑ. από τη Φιλλύρα (έδρα του δήμου) και 35 χλμ. Α. από την Κομοτηνή. Στα βόρεια του χωριού περνάει ο Λίσσος ποταμός, βορειοανατολικά και δίπλα είναι το Αγιοχώρι, ανατολικά η Νέδα, νότια το Κιζάρι και δυτικά τα Αρριανά. Σημαντικό αξιοθέατό θεωρείται το νεόκτιστο θολωτό τζαμί του. Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Ηπίου που υπάγεται στη δημοτική ενότητα Αρριανών του Δήμου Αρριανών και σύμφωνα με την απογραφή του 2011 έχει ως πληθυσμό 265 κατοίκους.
Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ροδόπης Κατηγορία:Δήμος Αρριανών
Ίντιθ Γουόρτον
Η Ίντιθ Γουόρτον (αγγλικά: Edith Newbold Jones, 24 Ιανουαρίου 1862 – 11 Αυγούστου 1937) ήταν Αμερικανίδα μυθιστοριογράφος, συγγραφέας διηγημάτων, θεατρική συγγραφέας και σχεδιάστρια. Με βάση τις γνώσεις της για την ανώτερη τάξη της Νέας Υόρκης παρουσίασε με ρεαλιστικό τρόπο την ζωή και την ηθική της αμερικανικής ζωής των τελών του 19ου αιώνα. Το 1921 ήταν η πρώτη γυναίκα που κέρδισε Πούλιτζερ Λογοτεχνίας. Μπήκε στο National Women's Hall of Fame το 1996.
Νουβέλες
1. False Dawn (Ψεύτικη αυγή) 2. The Old Maid (Η γεροντοκόρη) 3. The Spark 4. New Year's Day
Συλλογές διηγημάτων
μικρογραφία|Ο τάφος της Ίντιθ Γουόρντον στις [[Βερσαλλίες]]
Εξωτερικοί σύνδεσμοι
Κατηγορία:Αμερικανοί μυθιστοριογράφοι
Εχίνοπας
Φύεται σε βραχώδεις ή αμμώδεις εκτάσεις, σε εγκαταλελειμένες καλλιέργειες, καθώς και σε υποβαθμισμένα εδάφη, ενώ είναι καλλωπιστικό φυτό. Οι καρποί του καταναλώνονται από τα ζώα.
Εξωτερικοί σύνδεσμοι
Κατηγορία:Ελληνική χλωρίδα Κατηγορία:Χλωρίδα της Αφρικής
Κασετόφωνο
thumb|right|Τυπικό φορητό κασετόφωνο. Το κασετόφωνο όπως ονομάστηκε και καθιερώθηκε από την κατασκευάστρια εταιρεία είναι αναλογική ηλεκτρονική συσκευή αναπαραγωγής ήχου με μαγνητική τεχνολογία που παρουσιάστηκε από την εταιρεία Philips στα μέσα της δεκαετίας του 1960. Η συσκευή αυτή υπήρξε εν μέρει διάδοχος της παλιάς, αποκλειστικά επαγγελματικής, τεχνολογίας αναπαραγωγής / εγγραφής μέσω μαγνητικών μπομπινών 7 ή 10,5 ιντσών, αλλά και νέο προϊόν με καινοτόμα χαρακτηριστικά. Το ραδιοκασετόφωνο είναι ο συνδυασμός κασετόφωνου με δέκτη ραδιοφώνου σε μία συσκευή.
Τεχνολογία
Το κασετόφωνο αναπαράγει ή εγγράφει τον ήχο μέσω της κασέτας χρησιμοποιώντας μία μαγνητική κεφαλή ανάγνωσης και μία εγγραφής. Η λεπτή μαγνητική ταινία της κασέτας, πλάτους 0,15 ιντσών, επιστρωμένη με οξείδια του σιδήρου και τυλιγμένη σε καρούλια, τοποθετείται σε θέση υποδοχής του κασετοφώνου και εφάπτεται επί της κεφαλής του. Κινείται με σταθερή ταχύτητα (4,75 εκατοστά/δευτερόλεπτο για τις κασέτες ήχου του εμπορίου ) και το κασετόφωνο μετατρέπει τις αναλογικά εγγεγραμμένες μαγνητικές πληροφορίες σε κατάλληλα ηλεκτρικά μεταβαλλόμενο σήμα που καταλήγει σε ενισχυτή ενσωματωμένο ή εξωτερικό ώστε να αναπαραχθεί ο ήχος μέσω των ενσωματωμένων ή (αναλόγως) εξωτερικών ηχείων.
Το ακριβώς αντίθετο γίνεται στην εγγραφή, καθώς το κασετόφωνο διαθέτει ένα ηλεκτρικό κινητήρα που περιστρέφει τις εξοχές που κουμπώνουν στα καρούλια της κασέτας. Η ταχύτητα περιστροφής μπορεί να είναι κανονικά μπροστά για ακρόαση μουσικής, γρήγορη περιστροφή εμπρός ή πίσω για αναζήτηση κομματιού και επιλέγεται με τα αντίστοιχα πλήκτρα. Υπάρχει και ένα πλήκτρο κόκκινου χρώματος που πατώντας το, το κασετόφωνο εγγράφει ηχητικά σήματα είτε από μικρόφωνο είτε από άλλη πηγή (πικάπ, ραδιόφωνο, άλλο κασετόφωνο). Μεγάλο πλεονέκτημα της μεθόδου αυτής είναι η δυνατότητα με απομαγνήτιση της κασέτας να την επανεγγράψουμε πολλές φορές. Έτσι το κασετόφωνο της Philips ήταν η πρώτη συσκευή εγγραφής μαζικής κατανάλωσης. Επίσης, το κασετόφωνο λόγω της εύκολης αντιγραφής της κασέτας, επέτρεψε την παράνομη αντιγραφή και χρήση, μουσικής και λογισμικού που προστατεύεται από πνευματικά δικαιώματα τόσο στην Ελλάδα όσο και στον υπόλοιπο κόσμο.
Είδη κασετόφωνου και ιστορία
Αξιοσημείωτα είναι και τα Hi-end κασετόφωνα, συσκευές με υψηλή πιστότητα ήχου που έφτασαν στο αποκορύφωμα τους με τα θρυλικά πλέον μοντέλα των εταιρειών Nakamichi και Teac. Τέλος τα κασετόφωνα χρησιμοποιούνταν και από τους πρώτους οικιακούς ηλεκτρονικούς υπολογιστές όπως οι Sinclair ZX80, ZX81 και ZX Spectrum ως μέσο ανάγνωσης / εγγραφής προγραμμάτων λογισμικού (software).
Άλλα κασετόφωνα
Εκτός από το κασετόφωνο που εφηύρε πρώτη η Philips, παρουσιάστηκαν και δυο ακόμη τεχνολογίες, η μία νωρίτερα (eight-track) και η άλλη πολύ αργότερα (μικροκασετόφωνο). Η σύγχρονη του κασετοφώνου ήταν το οκταζωνικό (eight-track) με ισχυρή παρουσία ως συσκευή αυτοκινήτου και πολύ μεταγενέστερα τα αναλογικά μικροκασετόφωνα για επαγγελματική χρήση (κυρίως από δημοσιογράφους) με μικρότερη μαγνητοταινία πλάτους 1/8 ιντσών, ταχύτητας 1 και 5/16 ips (3,33 εκατοστόμετρων ανά δευτερόλεπτο) σε περίβλημα διαστάσεων 5,5 Χ 3,3 Χ 0,7 εκατοστόμετρων. Και οι δύο τεχνολογίες είναι πλέον καταργημένες, η μεν πρώτη ήδη από την εποχή που μεσουρανούσε το κλασικό κασετόφωνο (αρχές δεκαετίας του 1980), η δε δεύτερη από τις πολύ πιο εύχρηστες ψηφιακές συσκευές.
Μειονεκτήματα και το τέλος του κασετόφωνου
Το κασετόφωνο είχε σημαντικά μειονεκτήματα όπως τη χαμηλή ποιότητα ήχου λόγω θορύβου που εισήγαγε στο σήμα, τη σειριακή λογική εύρεσης των tracks, τη μειούμενη ποιότητα σε κάθε αντιγραφή και εν γένει το γεγονός ότι ήταν αναλογική τεχνολογία και όχι ψηφιακή. Το 1982 εμφανίστηκε το CD (ψηφιακή συσκευή δίσκου οπτικής τεχνολογίας laser), το οποίο με βασικό του όπλο την καλύτερη ποιότητα ήχου, αρχικά σταδιακά και ραγδαία όταν εμφανίστηκε η τεχνολογία CD-R/W (εγγραφής / επανεγγραφής), υποσκέλισε απολύτως την παλιά και πολύ πετυχημένη, μαγνητική τεχνολογία.
Εξωτερικοί σύνδεσμοι
Κατηγορία:Συσκευές αναπαραγωγής ήχου Κατηγορία:Ηχογράφηση
Πατριάρχης Ευτύχιος
Ο Ευτύχιος (22 Ιανουαρίου 512 - 5 Απριλίου 582), ο οποίος θεωρείται άγιος στην Ορθόδοξη και την Καθολική Εκκλησία, ήταν Οικουμενικός Πατριάρχης Κωνσταντινουπόλεως από το 552 έως το 565 και από το 577 έως το 582.
Γεννήθηκε στις 22 Ιανουαρίου του 512 στο χωριό «Θεία Κώμη» της Φρυγίας. Ο πατέρας του ήταν στρατηγός στο στρατό του Βελισάριου. Ο Ευτύχιος εκάρη μοναχός σε ηλικία 30 ετών από το Μητροπολίτη Αμασείας. Κατόπιν διέμεινε στην Κωνσταντινούπολη ως αποκρισάριος του Μητροπολίτη Αμασείας και έφτασε ως το οφφίκιο του Αρχιμανδρίτη. Τον Ευτύχιο εκτιμούσε ιδιαίτερα ο Πατριάρχης Μηνάς, μετά το θάνατο του οποίου ο Ευτύχιος εξελέγη Πατριάρχης, με υπόδειξη του Αυτοκράτορα Ιουστινιανού.
Επί των ημερών της πρώτης Πατριαρχίας του, και συγκεκριμένα από τις 5 Μαΐου έως τις 21 Ιουνίου του 553, έλαβε χώρα η Ε΄ Οικουμενική Σύνοδος. Στις 24 Δεκεμβρίου του 563 τέλεσε τα δεύτερα εγκαίνια του ναού της Αγίας Σοφίας, μετά τις ζημιές που είχε πάθει στο σεισμό του 558. Το 564 ήρθε σε σύγκρουση με τον Αυτοκράτορα, αναφορικά με την αίρεση των αφθαρτοδοκητών, οι οποίοι υποστήριζαν ότι το σώμα του Χριστού δεν μπορούσε να υποστεί καμία φθορά από τη στιγμή που εισήλθε μέσα του ο Λόγος. Ο Ευτύχιος καταδίκαζε την αίρεση αυτή παρά τις πιέσεις του Αυτοκράτορα. Στις 22 Ιανουαρίου του 565, και ενώ τελούσε τη λειτουργία για την εορτή του Αγίου Τιμοθέου, στρατιώτες τον συνέλαβαν.
Κατόπιν αυτού καθαιρέθηκε και εξορίστηκε, αρχικά στην Πρίγκηπο και κατόπιν στην Αμάσεια του Πόντου. Μετά το θάνατο του διαδόχου του, Πατριάρχη Ιωάννη του Σχολαστικού, ο νέος Αυτοκράτορας Ιουστίνος Β' κάλεσε ξανά στο θρόνο τον Ευτύχιο, ο οποίος επέστρεψε στην Κωνσταντινούπολη, έτυχε λαμπρής υποδοχής και ανέλαβε και πάλι τον Οκτώβριο του 577.
Προς τα τέλη της ζωής του, φαίνεται να είχε υιοθετήσει τη γνώμη ότι μετά την ανάσταση των νεκρών, αυτοί θα έχουν σώμα άυλο, λεπτότερο από τον αέρα. Ο μετέπειτα Πάπας Γρηγόριος Α΄, τότε αποκρισάριος του Πάπα στην Κωνσταντινούπολη, αντέδρασε στην άποψη αυτή, επικαλούμενος χωρίο από το κατά Λουκάν Ευαγγέλιο. Ο Αυτοκράτορας Τιβέριος Β' ανέλαβε μεσολαβητική προσπάθεια.
Πηγές
Ευτυχιος Ευτυχιος Κατηγορία:Φρυγία Κατηγορία:Βυζαντινοί του 6ου αιώνα Κατηγορία:Επίσκοποι του 6ου αιώνα Κατηγορία:Μικρασιατικός Ελληνισμός Κατηγορία:Βυζαντινοί Μικρασιάτες
Ναός του Αγίου Γεωργίου στο Τούλκαρμ
Ο ναός του Αγίου Γεωργίου ( كنيسة القديس جاورجيوس ) είναι χριστιανικός ορθόδοξος ναός αφιερωμένος στον Άγιο Γεώργιο και βρίσκεται στο κράτος της Παλαιστίνης, στην πόλη Τούλκαρμ της Δυτικής Όχθης. Είναι ένας από τους παλαιότερους ναούς της Παλαιστίνης, για την ανέγερση και αναστήλωση του οποίου συμμετείχαν διάφορες χώρες. Είναι μία από τις χριστιανικές ορθόδοξες εκκλησίες στη Δυτική Όχθη και μία από τις κύριες εκκλησίες του Πατριαρχείου Ιεροσολύμων.
Ιστορία
Σε συνέχεια των γεγονότων της παλαιστινιακής καταστροφής του 1948, στις 8 Απριλίου 1949 τα Ηνωμένα Έθνη επιβεβαίωσαν ότι η Ορθόδοξη Εκκλησία του Τούλκαρμ είναι ένας από τους χριστιανικούς ιερούς τόπους στην Παλαιστίνη και ότι υπάγεται στο Πατριαρχείο Ιεροσολύμων. Τα Ηνωμένα Έθνη και η Γενική τους Συνέλευση κάλεσαν όλα τα συμμετέχοντα στη σύγκρουση μέρη να προστατεύσουν όλους τους ιερούς τόπους στα παλαιστινιακά εδάφη και να εξασφαλίσουν την ελεύθερη πρόσβαση σε αυτά.
Ανακαίνιση
Το 1890 ο ναός ανακαινίσθηκε πλήρως, το 1914 ανακαινίσθηκε από την Ελλάδα, πριν από τον Β' Παγκόσμιο Πόλεμο από το Ηνωμένο Βασίλειο και το 1942 εκ νέου από την Ελλάδα. Αναστηλώσεις ή επισκευές επίσης έγιναν τα έτη 1952 και 1967. Το 2006 ανακαινίστηκε ολόκληρη η εκκλησία.
Το 2015, η UNESCO και η κυβέρνηση της Σουηδίας ανακαίνισαν δύο από τα κτίρια εντός της εκκλησίας, υπό την επίβλεψη της Παλαιστινιακής Εθνικής Αρχής, της Οργάνωσης για την Απελευθέρωση της Παλαιστίνης, του Ελληνορθόδοξου Πατριαρχείου, του Κέντρου Διατήρησης Πολιτιστικής Κληρονομιάς (CCHP) και του Δήμου του Τούλκαρμ.
Νεότερα χρόνια
Στην εκκλησία πραγματοποιούνται όλες οι χριστιανικές θρησκευτικές εκδηλώσεις και τελετές. Οι σημαντικές χριστιανικές τελετές στον ναό γίνονται προεξάρχοντος του εκάστοτε Πατριάρχη Ιεροσολύμων. Κάθε χρόνο τα Χριστούγεννα, επίσημη αντιπροσωπεία της Παλαιστινιακής Αρχής επισκέπτεται την εκκλησία για να δώσει εθιμοτυπικές ευχές.
Παραπομπές
Κατηγορία:Εκκλησίες στην Παλαιστίνη Κατηγορία:Εκκλησίες αφιερωμένες στον Άγιο Γεώργιο Κατηγορία:Πατριαρχείο Ιεροσολύμων
Μοντελαμπάτε
Το Μοντελαμπάτε (ιταλικά: Montelabbate) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Πέλιο (Μάρκε)
Το Πέλιο (ιταλικά: Peglio) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Πέργκολα (Ιταλία)
Η Πέργκολα (ιταλικά: Pergola) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Βουλευτικές εκλογές στο Ανατολικό Τιμόρ (2018)
Βουλευτικές εκλογές διεξήχθησαν πρόωρα στο Ανατολικό Τιμόρ στις 12 Μαΐου 2018 έπειτα από τη διάλυση του Εθνικού Κοινοβουλίου στις 26 Ιανουαρίου 2018 από τον πρόεδρο Φρανσίσκο Γκουτέρες.
Ο τρικομματικός συνασπισμός της αντιπολίτευσης Συνασπισμός για Αλλαγή και Πρόοδο κέρδισε την απόλυτη πλειοψηφία, με 34 από τις συνολικά 65 έδρες στο Κοινοβούλιο. Το ποσοστό συμμετοχής ήταν 81%, κατά 5 ποσοστιαίες μονάδες υψηλότερο σε σχέση με τις βουλευτικές εκλογές της προηγούμενης χρονιάς.
Υπόβαθρο
Στις βουλευτικές εκλογές του 2017 δεν υπήρξε κανένας καθαρός νικητής, με το κόμμα Fretilin του Μάρι Αλκατίρι να έχει ισχνή πλειοψηφία μόλις μιας έδρα σε σχέση με το Εθνικό Κογκρέσο για την Ανασυγκρότηση του Τιμόρ, του Ζανάνα Γκουσμάο. Ο Αλκατίρι σχημάτισε κυβέρνηση μειοψηφίας με το Δημοκρατικό Κόμμα, η οποία είχε τον έλεγχο μόλις 30 επί συνόλου 65 εδρών στο Εθνικό Κοινοβούλιο. Όμως, οι προσπάθειες της κυβέρνησης να εγκριθεί ο προϋπολογισμός εμποδίστηκαν και εν μέσω πολιτικού αδιεξόδου ο πρόεδρος Γκουτέρες διέλυσε το Κοινοβούλιο και προκήρυξε πρόωρες εκλογές.
Εκλογικό σύστημα
Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο Ντ' Οντ με ένα εκλογικό όριο του 4%.
Παραπομπές
2018 Ανατολικο Τιμορ